Paterna acull una jornada extraordinària de donació de sang
14/01/2016

# Paterna acull una jornada extraordinària de donació de sang

[![Cartell promocional de la campanya de donació de sang](/images/noticias/2016/01/donar-sangre.jpg)](/images/noticias/2016/01/donar-sangre.jpg)

14.01.2016

El regidor de Protecció a les Persones i Participació Ciutadana, Julio Fernández, destaca la importància de la donació de sang i anima als paterners i paterneres a acudir a esta cita

Paterna acull el pròxim 31 de gener en el col•legi Miguel de Cervantes una Jornada Extraordinària de Donació de Sang per tal d’ajudar al Centre de Transfusions de la Comunitat Valenciana a augmentar les seues reserves i garantir les reserves d’hemoderivats.

L'objectiu d'aquesta extracció extraordinària no solament és augmentar les reservar de sang sinó també promoure la donació de sang voluntària i, sobretot, conscienciar als paterners i paterneres en particular i a tota la població, en general de la necessitat i importància de donar sang regularment i animar-los a fer-ho.

El regidor de Protecció a les Persones i Participació Ciutadana, Julio Fernández ha destacat la importància de la donació de sang i ha animats als veïns de Paterna a col•laborar en aquesta cita. “Donar una xicoteta dosi de la nostra sang és tan sols un xicotet gest solidari i generós que pot ajudar a molta gent a curar-se i fins i tot a salvar la seua vida”, ha puntualitzat el regidor.